Diari Oficial de la Generalitat Valenciana


Sumari del DOGV 9304, del 23-03-2022 (2022/1961)

Informació pública de la modificació puntual número 2 de les normes subsidiàries de planejament que afecta l'àmbit Prados II.
-----------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1961


Data del document
:   04-03-2022

Organisme emissor
:   Ajuntament de Torreblanca

Tipus de document
:   Anunci

Descriptors 

:   * Torreblanca
    * administració local
    * pla d'urbanisme

Informació pública de la modificació puntual número 2 de les normes subsidiàries de planejament que afecta l'àmbit Prados II. [2022/1961]  
La Junta de Govern Local de l'Ajuntament de Torreblanca, com a òrgan ambiental, en sessió celebrada el 3 de novembre de 2021, va acordar resoldre de manera favorable l'avaluació ambiental i territorial estratègica de la modificació puntual 2 de les normes subsidiàries de planejament de Torreblanca, àmbit Prados II, tramitada pel procediment simplificat, per considerar que no té efectes significatius sobre el medi ambient i el territori, i indicar la procedència de la tramitació de la modificació puntual segons el capítol III del títol III del llibre I del TRLOTUP, publicada en el DOGV número 9258 de 18 de gener de 2022.  
Consegüentment, i de conformitat amb l'acord plenari adoptat el 24 de febrer de 2022, per mitjà del present anunci se sotmet a informació pública, per un termini de quaranta-cinc dies hàbils, a comptar des de l'endemà de la publicació d'aquest anunci en el DOGV, la modificació puntual número 2/2021 €àmbit Prados II- de les normes subsidiàries de planejament, en la qual únicament es defineixen els paràmetres urbanístics continguts en la modificació puntual número 1 «àmbit Prados II- de les NS amb insuficient definició, sense modificar i mantenint plena vigència la resta de la normativa inclosa en la modificació puntual 1/2017 aprovada el 20 de juliol de 2018.  
  
Així mateix, junt amb la modificació puntual de l'NS, se sotmet a informació pública l'estudi d'integració paisatgística i a consultes amb les administracions públiques afectades i amb les persones interessades, mitjançant les accions definides en el pla de participació pública.  
La informació pública s'anunciarà així mateix en el tauler d'edictes i en la pàgina web de l'Ajuntament de Torreblanca (www.torreblanca.es).  
Durant aquest període, es podran formular al·legacions i observacions i podran aportar tot tipus de documentació o mitjans de prova que s'estimen adequats en el seu suport.  
Les persones interessades podran consultar la documentació en el portal de transparència de la seu electrònica d'aquest ajuntament en la següent ruta:  
- Ajuntament de Torreblanca, seu electrònica  
- Portal de Transparència  
- 7. Urbanisme, obres públiques i medi ambient.  
- 7.1. Planejament urbanístic  
- Informació pública modificació puntual 2 de les normes subsidiàries de planejament de Torreblanca, àmbit Prados II, o en el següent enllaç:  
  
https://torreblanca.sedelectronica.es/transparency/7d49022d-0e74-4686-8c6c-f573d11a4d48/  
  
El present anunci servirà de notificació a les persones interessades, en cas que no puga efectuar-se la notificació personal.  
  
Torreblanca, 4 de març de 2022.- L'alcaldessa: María Josefa Tena Martínez.